Kümmekond aastat tagasi oli Eestis kuum teema Geenivaramu loomine. Selle idee algatajatel (mulle meenuvad Andres Metspalu ja Jaanus Pikani, kuid võisid olla ka teised isikud) oli soov koguda kokku miljoni inimese vereproovid ja need siis analüüsida, et geenikaart teha ja selle järgi igaleühele personaalne  ravim tulevikus pakkuda. Televisioonis ja raadios oli temaatilised saated ja artikleid ilusate lubadustega kirjutati ka rohkesti. Ma käisin ka ühel Geenifoorumi üritusel kuulamas. Seal olid esinemas Vilo ja Villems, kes ka nüüd toimunud Geenifoorumil esinesid ning lugedes ERR-i kajastust, siis tundusid nad arutavat samu asju mida kuulsin mina kümmekond aastat tagasi.